title: Eliseo Martín Omenat
text: Eliseo Martín Omenat, naixito de Monzón o 5 de noviembre de 1973 ye un corredor de larga distancia aragonés, especializau en as cursas de 3.000 metros obstaclos a on que o suyo millor rechistro ye de 8:09.09. O suyo entrenador ye Fernando García, "Fondi".
  
  En 1992 estió campión d'Espanya junior en a cursa de 10.000 metros. Estió sieteno en ixa mesma cursa en o Mundial de Seúl. En 1994 y 1995 estió campión d'Espanya "promesa" en 3.000 metros obstaclos. Una lesión li pribó de competir en os Chuegos Olimpicos d'Atlanta 1996.
  
  En 1999 estió campión d'Espanya en 3.000 obstaclos. En os Campionatos d'o Mundo de Sevilla de 1999 obtenió o seiseno puesto, y en os Chuegos Olimpicos de Sydney 2000 tornó a repetir ixe mesmo puesto.
   
  O 26 de setiembre de 2003 ganó a medalla de bronze en o Campionato Mundial d'Atletismo de París, dimpués de enantar a dos rivals en os zaguers 200 metros. Tamién estió campión d'Espanya de 3.000 metros obstaclos.
  
  O Comité Olímpico Español li atorgó a Medalla Olimpica en reconoiximiento a os suyos meritos esportivos en ixe anyo, y a Federación Espanyola d'Atletismo li nombró Millor Atleta de l'anyo 2003.
  
  Fitas
  
  Millors rechistros personals
  1.500 metros - 3:40.96 min (2000)
  3.000 metros - 7:50.71 min (2003)
  5.000 metros - 13:47.77 min (2001)
  10.000 metros - 28:39.11 min (1999)
  3.000 metros obstaclos - 8:09.09 min (2003)
  
  Referencias
  
  Vinclos externos 
    Perfil esportivo en a pachina web d'a IAAF.
  
  Corredors de meyo fundo d'Aragón
  Corredors de fundo d'Aragón
  Récords d'Aragón d'atletismo
  Esportistas d'Aragón en os Chuegos Olimpicos de 2000
  Esportistas d'Aragón en os Chuegos Olimpicos de 2004
  Esportistas d'Aragón en os Chuegos Olimpicos de 2008
  Naixius de Monzón
  1973 (naixencias)